อวตาร (แฟรนไชส์)

***อวตาร*** () เป็นสื่อแฟรนไชส์อเมริกันที่สร้างโดยเจมส์ แคเมอรอน ประกอบด้วยซีรีส์ที่วางแผนไว้ของภาพยนตร์นิยายวิทยาศาสตร์ตำนาน ผลิตโดยไลท์สตอร์ม เอนเตอร์เทนเมนท์ และจัดจำหน่ายโดยทเวนตีท์เซนจูรีสตูดิโอส์ รวมถึงเกมคอมพิวเตอร์ที่เกี่ยวข้องและเครื่องเล่นในสวนสนุก แฟรนไชส์ *อวตาร* เป็นหนึ่งในแฟรนไชส์ที่แพงที่สุดที่เคยดำเนินการ โดยงบประมาณรวมของภาพยนตร์เรื่องแรกและภาคต่อสี่เรื่องอยู่ที่ประมาณ 1 พันล้านดอลลาร์

ภาคแรก *[[อวตาร (ภาพยนตร์)|อวตาร]]* ออกฉายเมื่อวันที่ 18 ธันวาคม ค.ศ. 2009 และเป็นภาพยนตร์ที่ทำรายได้สูงสุดตลอดกาล แผนของซีรีส์ได้รับการประกาศโดยทเวนตีท์เซนจูรีฟอกซ์เมื่อวันที่ 11 ธันวาคม พ.ศ. 2552 หนึ่งสัปดาห์ก่อนที่ *อวตาร* จะเข้าฉายในโรงภาพยนตร์ ทเวนตีท์เซนจูรีฟอกซ์ได้ยืนยันแฟรนไชน์เมื่อวันที่ 15 มกราคม ค.ศ. 2010

เช่นเดียวกับภาพยนตร์ต้นฉบับ ภาคต่อที่วางแผนไว้ทั้งสี่เรื่องมีโครงเรื่องแบบแยกเดี่ยวที่มีความเชื่อมโยงกันอย่างสมบูรณ์นำมาสู่ข้อสรุปของตัวเอง ภาพยนตร์ทั้งสี่เรื่องมีเนื้อเรื่องที่ครอบคลุมซึ่งเชื่อมโยงพวกเขาเพื่อสร้างซากาขนาดใหญ่ที่เชื่อมต่อถึงกัน เจมส์ คาเมรอนบรรยายภาคต่อว่าเป็นเหมือน "ส่วนขยายตามธรรมชาติของธีมทั้งหมด ตัวละคร และคลื่นใต้น้ำทางจิตวิญญาณ" ของภาพยนตร์เรื่องแรก โดยมี โจชัว อิซโซ เป็นผู้ควบคุมเรื่องราวในจักรวาลให้มีในทิศทางเดียวกันและยังเป็นผู้เขียนหนังสือ *เดอะเวิลด์ออฟอวตาร: การสำรวจด้วยภาพ และ งานศิลป์แห่งอวตาร วิถีแห่งสายน้ำ*

ภาพยนตร์ใน แฟรนไชน์ภาพยนตร์ทำเงินรวมเป็นอันดับที่ 13 ทั้งสองเรื่องประสบความสำเร็จอย่างล้นหลามในด้านรายได้และคำวิจารณ์ ทำเงินรวมประมาณ 5.7 พันล้านดอลลาร์สหรัฐ ภาพยนตร์เรื่องแรกเป็นภาพยนตร์ที่ทำเงินสูงสุดตลอดกาลของโลกเป็นอันดับหนึ่ง ภาพยนตร์เรื่องที่สองเป็นอันดับสาม ในขณะนี้ ภาพยนตร์ทั้งสองเรื่องในแฟรนไชน์ได้รับรางวัล รางวัลออสการ์ สาขาเทคนิคสมจริงยอดเยี่ยม

## ภาพยนตร์

### อวตาร (2009)

เรื่องราวมุ่งเน้นไปที่ความขัดแย้งครั้งยิ่งใหญ่บนดาวแพนดอรา ดวงจันทร์ขนาดเท่าโลกของดาวโพลีฟีมัส หนึ่งในสามของดาวเคราะห์แก๊สยักษ์ที่โคจรรอบแอลฟาคนครึ่งม้า เอ บนดาวแพนดอรา มนุษย์อาณานิคมและชาวพื้นเมืองคล้ายมนุษย์ที่มีความรู้สึกนึกคิดของแพนดอร่า ชาวนาวี มีส่วนร่วมใน สงครามแย่งชิงทรัพยากรของโลกและการดำรงอยู่อย่างต่อเนื่องของดาวเคราะห์ ชื่อเรื่องของภาพยนตร์กล่าวถึงร่างกายของมนุษย์บนดาว ชาวนาวี่ ที่ควบคุมจากระยะไกลและดัดแปลงพันธุกรรมซึ่งตัวละครมนุษย์ในภาพยนตร์ใช้โต้ตอบกับชาวพื้นเมือง ผ่านตัวละครของ เจค ซัลลี อดีตนาวิกโยธินพิการที่กลายเป็นตัวแปรสำคัญของสงครามครั้งนี้

### อวตาร: วิถีแห่งสายน้ำ (2022)

เรื่องราวเกิดขึ้นหลังจากเหตุการณ์ในภาพยนตร์เรื่องแรกกว่า 15 ปี วิถีแห่งสายน้ำมุ่งเน้นไปที่การกลับมาของ RDA ซึ่งกระตุ้นให้ครอบครัวของเจคสำรวจพื้นที่แห่งทะเลของดาวแพนดอร่า เพื่อพยายามปกป้องกันและกันให้ปลอดภัยและเผชิญหน้ากับภัยคุกคามที่พวกเขาคุ้นเคยและไม่คุ้นเคย คาเมรอนให้สัมภาษณ์ว่าในขณะที่ภาพยนตร์เรื่องแรกเกี่ยวกับ "ความกลัวและความพิศวง" ภาคต่อจะเน้นไปที่ "ตัวละคร" มากกว่า โดยได้มีการปรากฏตัวของตัวละครใหม่มากมายทั้งในฝั่งของมนุษย์และชาวนาวี่เผ่าใหม่อย่าง เม็ตคายีน่า

### ''อวตาร: อัคนีและธุลีดิน'' (2025)

เรื่องราวเกิดขึ้นหลังจากเหตุการณ์ในภาพยนตร์เรื่องสองไม่กี่สัปดาห์ *อัคนีและธุลี*  มุ่งเน้นไปที่ความสูญเสีย ความรู้สึกผิดของครอบครัวซัลลี่ภายหลังความสูญเสียในเผ่าเม็ตคายีน่า และการก้าวข้ามผ่านอุปสรรคใหม่อย่างเผ่าเถ้าถ่านที่ตั้งตัวเป็นศัตรูกับพวกเขา นอกจากนี้ RDA ยังรุกเต็มกำลังเพื่อความหวังที่จะทำให้ดาวแพนดอร่ากลายเป็นอาณานิคมใหม่ของมวลมนุษย์ แคเมรอนให้สัมภาษณ์ว่าภาพยนตร์จะเน้นไปที่ "นาวี่ที่ไม่ดี และมนุษย์ที่ดี" ผ่านตัวละครใหม่และเก่าจากภาคที่แล้ว เนื่องจากความจริงภาพยนตร์เรื่องที่สองและสามเคยจะเป็นเรื่องเดียวกัน โดยจะถูกนำเสนอผ่านการบรรยายของ โล'อัค ซัลลี่ ลูกชายของเจคที่ได้ขึ้นมาเป็นผู้ดำเนินเรื่องแทนพ่อของตน โดยภาคนี้จะนำเสนอตัวละครของฝั่ง RDA อย่าง ปาร์คเกอร์ เซลฟริดจ์ ตัวละครสมทบหลักของภาคแรกที๋โผล่มารับเชิญเพียงสั้น ๆ ในภาคสอง เขาถูกเปิดเผยว่าเป็นลูกชายของประธานสูงสุดของ RDA เช่นเดียวกับ นอร์ม สเปลแมนที่ร่วมมือกับแม็กซ์เพื่อค้นหาคำตอบของเอวาหลังมีบทบาทไม่มากนักในภาคสอง และการปรากฏตัวของ "วารัง" ผู้นำแห่ง "มังควาน" เผ่าธุลีที่เป็นตัวร้ายหลักประจำภาพยนตร์ และ เปย์แล็ก ผู้นำแห่ง "ทลาลิม" เผ่าค้าขายเร่ร่อนไปตามที่ต่าง ๆ ในแพนดอรน่า

ภาพยนตร์มีกำหนดฉายใหม่ในวันที่ 18 ธันวาคม พ.ศ. 2568 

### ''อวตาร: ผู้ควบโทลคูน'' (2029)

ภาพยนตร์เรื่องที่สี่ จอน แลนเดา โปรดิวเซอร์ได้กล่าวว่ากล่าวว่า เนื่องจากการแสดงภาคแรกเว้นเวลาไป 6 ปี ทำให้หนึ่งในสามองค์ของ อวตาร 4 ถ่ายทำไปแล้วเนื่องจากอายุของนักแสดงเด็ก มีการประกาศที่งาน D23 Expo เมื่อวันที่ 9 กันยายน 2022 ว่าการถ่ายทำฉากหลักองค์แรกสำหรับ อวตาร 4 ได้เริ่มขึ้นอย่างเป็นทางการแล้ว โดยเรื่องราวจะมีระยะห่างของเรื่องราว 6 ปีหลังจากเหตุการณ์ในองค์แรกเพื่อให้นักแสดงที่มีฝีมือสามารถดำเนินเรื่องได้อย่างลงตัว แต่เจมส์ แคเมรอนอาจจะแบ่งเวลาไปกำกับภาพยนตร์เรื่องอื่นก่อน โดย มิเชล โหย่ว จะปรากฏตัวในบทของดร. แคริน่า โม้ค นักวิทยาศาสตร์ของ RDA ผู้ช่วยของปาร์คเกอร์ เซลฟริดจ์ หลังเชื่อว่าเธอจะปรากฏตัวใน **อวตาร: อัคนีและธุลีดิน**

คาเมรอนเผยว่าความสำเร็จที่ไม่อาจเปิดเผยของภาพยนตร์จะกำหนดทิศทางของภาพยนตร์ และแม้จะถ่ายทำบางส่วนไปแล้ว แต่หากมีปัจจัยใด ๆ ก็ตามที่ทำให้ไม่สามารถทำภาพยนตร์ลำดับต่อไปได้ ตนมีความตั้งใจว่าจะทำการจัดงานแถลงถึงเรื่องราวและบทสรุปของภาพยนตร์แฟรนไชน์ที่เหลือ ก่อนจะนำไปเขียนเป็นหนังสือวรรณกรรมเพื่อดำเนินเรื่องราวต่อไป

ภาพยนตร์มีกำหนดฉายใหม่ในวันที่ วันที่ 18 ธันวาคม พ.ศ. 2572

### '''''อวตาร: ภารกิจแห่งเอวา (2031)'''''
ภาพยนตร์เรื่องที่ห้าได้รับการประกาศ จอน แลนเดา ระบุว่า อวตาร 5 จะนำเสนอแก่นหลักอยู่ที่โลก หลังจากถูกตัดออกในภาคแรก โดยที่ เนย์ทิรีและครอบครัวจะได้เห็นโลกและค้นพบความจริงของซัลลี่ และชีวิตของมวลมนุษย์ที่กำลังเผชิญหน้ากับวิกฤตการณ์ในพลังงานและความเป็นอยู่ แต่เจมส์ แคเมรอนออกมาอธิบายว่า ภาพยนตร์ภาคดังกล่าวไม่ได้มีเดินเรื่องอยู่บนโลก เขาอยากจะนำเสนอวิธีช่วยโลก ไม่ใช่การทำลายมัน และตัวละครมนุษย์คือส่วนสำคัญที่จะพลิกชะตากรรมโลกทั้งใบ และแม้ว่าภาค 5 จบลง มันอาจจะเป็นการจบแบบปลายเปิด เปิดทางให้ภาพยนตร์ภาคต่อไปในอนาคต หากมีคนสานต่อที่คู่ควร เขาก็พร้อมจะส่งหน้าที่ให้

ภาพยนตร์มีกำหนดฉายใหม่ในวันที่ 19 ธันวาคม พ.ศ. 2574

### อนาคต
ในปี 2022 คาเมรอนระบุว่าเขามีแผนสำหรับภาพยนตร์เรื่องที่หกและเจ็ด และจะสร้างขึ้นหากมีความต้องการจากผู้ชม ต่อมาในปี 2023 บ็อบ ไอเกอร์ ผู้บริหารของดิสนีย์ได้เผยว่ากำลังจะลงทุนกับแฟรนไชส์อย่างเต็มสูบ โดยแผนการดังกล่าวจะเกี่ยวข้องกับการเพิ่มยอดผู้สมัครสมาชิกของ ดิสนีย์+ โดยวางแผนจะสร้างสื่อต่าง ๆ ออกมานอกเหนือจากภาพยนตร์

## นักแสดงและตัวละคร

ตัวละครไมลส์ ควอริทช์ ของ แลง และ ปาร์คเกอร์ เซลฟริดจ์ ของริบิชี่ เป็นตัวละครที่ปรากฏตัวในทุกสื่อในแฟรนไชน์ที่เกี่ยวข้องกับเนื้อเรื่องภาพยนตร์ ได้แก่ ภาพยนตร์ห้าภาค และ วิดีโอเกมของยูบิซอฟต์ทั้งสอง

## ผลตอบรับ

### การทำรายได้
ภาพยนตร์ภาคแรก อวตาร ทำเงินไป 2.9 ล้านดอลลาร์สหรัฐทั่วโลก และเป็นภาพยนตร์ที่ทำเงินสูงสุดทั่วโลก ภาพยนตร์ภาคที่สอง วิถีแห่งสายน้ำ ทำเงินไป 2.350 ล้านดอลลาร์สหรัฐทั่วโลก และเป็นภาพยนตร์ที่ทำเงินเป็นอันดับที่ 3 ของโลก 

### คำวิจารณ์

### รางวัลที่ได้รับ

* ภาพยนตร์ภาคแรก อวตาร ชนะรางวัล Academy Awards ในสาขา Art Direction, Cinematography, และ Visual Effects, ขณะมีสาขาที่ได้รับการเสนอชื่อเข้าชิง ได้แก่ Picture, Director, Film Editing, Original Score, Sound Editing, และ Sound Mixing.

* ภาพยนตร์อวตาร: วิถีแห่งสายน้ำ ชนะรางวัล Academy Awards ในสาขา Visual Effects ขณะมีสาขาที่ได้รับการเสนอเข้าชิงใน Academy Awards สาขา Art Direction, และ Visual Effects,  Picture, Director

## เพลงประกอบ

* *[[:en:Avatar:_Music_from_the_Motion_Picture|อวตาร: เพลงประกอบภาพยนตร์]]* ประพันธ์โดย เจมส์ ฮอร์เนอร์ และวางจำหน่าย วันที่ 15 ธันวาคม 2009 โดย Atlantic Records และ Fox Music.
* *[[:en:Avatar:_The_Way_of_Water_(soundtrack)|อวตาร: วิถีแห่งสายน้ำ (เพลงประกอบ)]]* ประพันธ์โดย ไซมอน แฟรงเลน และวางจำหน่าย วันที่ 15 ธันวาคม 2022 โดย Hollywood Records.
* *อวตาร: อัคนีและธุลีดิน (เพลงประกอบ)* ประพันธ์โดย ไซมอน แฟรงเลน และวางจำหน่าย วันที่ 18 ธันวาคม 2025 โดย Hollywood Records.

### ซิงเกิลโปรโมท (เพลงปิดภาพยนตร์)

* "ไอซียู (ธีมฟรอมอวตาร) - *ฉันเห็นเธอ (เพลงประกอบอวตาร)*  ขับร้องโดย เลโอนา ลูวิส
* "นอตติงอิสลอสต์ (ยูกิฟมีสเตรนจ์) - ไม่จางหาย (เธอมอบพลัง)" ขับร้องโดย เดอะวีกเอนด์
* "ดรีมแอสวัน" - ฝันร่วมกัน ขับร้องโดย ไมลีย์ ไซรัส

## สื่ออื่น ๆ

### '''วิดีโอเกม'''

### '''นิยาย'''
หลังจากการฉายของอวตาร เจมส์ แคเมรอน ตั้งใจจะเขียนนิยายภาพที่สร้างจากภาพยนตร์ "ผมอยากบอกเล่าเรื่องราวของหนัง" แต่ มีหลายอย่างที่ลึกซึ้งเกี่ยวกับรายละเอียดเรื่องราวมากมายที่เราไม่มีเวลาจะอธิบาย"

ในปี 2013,แผนนี้ถูกแทนที่ด้วยการประกาศนวนิยายใหม่สี่เล่มที่ตั้งขึ้นใน **"จักรวาลขยายอวตาร"** ซึ่งเขียนโดยสตีเวน โกลด์ หนังสือมีกำหนดจัดพิมพ์โดย Penguin Random House แม้ว่าตั้งแต่ปี 2017 จะไม่มีการอัปเดตชุดหนังสือที่วางแผนไว้ แต่ใน กรกฎาคม 2022 นิยายภาพเรื่องแรกจากแฟรนไชน์ก็ได้รับการประกาศ **อวตาร: เหนือนภา** **(Avatar: The High Ground)**

### '''หนังสือ'''
*[[:en:The_Art_of_Avatar|งานศิลป์แห่งอวตาร]]* หนังสือเกี่ยวกับงานสร้างภาพยนตร์ วางจำหน่าย วันที่ 30 พฤศจิกายน 2009 โดย Abrams Books.

*The World of Avatar: การสำรวจด้วยภาพ* เป็นหนังสือที่เฉลิมฉลอง สำรวจ และอธิบายถึงโลกอันน่าอัศจรรย์ของแพนดอรา วางจำหน่าย วันที่ 31 พฤษภาคม 2022, โดย DK Books ลิขสิทธิ์จัดจำหน่ายในประเทศไทยโดย สำนักพิมพ์: วารา

*งานศิลป์แห่งอวตาร วิถีแห่งสายน้ำ* พาสำรวจเบื้องหลังสุดพิเศษในการสร้างและกระบวนการความคิดสร้างสรรค์ในภาพยนตร์ *[[อวตาร: วิถีแห่งสายน้ำ]]* วางจำหน่าย วันที่ 16 ธันวาคม 2022 โดย DK Books

*อวตาร วิถีแห่งสายน้ำ พจนานุกรมภาพถ่าย* คือ หนังสือภาพที่แสดงตัวละคร ยานพาหนะ อาวุธ สถานที่ และอื่น ๆ จากในภาพยนตร์ *[[อวตาร: วิถีแห่งสายน้ำ]]* พร้อมทั้งรายละเอียดสุดพิเศษที่น่าตื่นตา วางจำหน่าย วันที่ 16 ธันวาคม โดย DK Books

*อวตาร อัคนีและธุลีดิน พจนานุกรมภาพถ่าย* คือ หนังสือภาพที่แสดงตัวละคร ยานพาหนะ อาวุธ สถานที่ และอื่น ๆ จากในภาพยนตร์ *[[อวตาร: วิถีแห่งสายน้ำ]]* พร้อมทั้งรายละเอียดสุดพิเศษที่น่าตื่นตา วางจำหน่าย วันที่ 17 ธันวาคม โดย DK Books

### '''หนังสือการ์ตูน'''
ตุลาคม 2015 Dark Horse Comics ได้เซ็นสัญญา 10 ปี เพื่อเป็นหุ้นส่วนร่วมผลิตหนังสือการ์ตูน อวตาร

6 พฤษภาคม 2017 Dark Horse Comics ได้ตีพิมพ์ เรื่องสั้น วันหนังสือการ์ตูนฟรี ชื่อว่า FCBD 2017 เจมส์ แคเมรอน อวตาร*/ Briggs Land*, ที่รวมเรื้องสั้นที่อยู่ในโลกของภาพยนตร์อวตารที่มีชื่อว่า "ภราดา" (Avatar: Brothers). จากนั้น เดือนมกราคมจนถึงสิงหาคม ปี 2019 Dark Horse ได้ตีพิมพ์หนังสือมินิซีรีส์ 6 ฉบับ "อวตาร: วิถีทซูเทย์ (Avatar: Tsu'tey's Path). วิถีทซูเทย์ ได้ถูกรวมเล่มในวันที่ 27 พฤศจิกายน 2019 พร้อมเรื่องสั้น "ภราดา" ทั้งสองเรื่องนี้บอกเล่าเหตุการณ์ในภาพยนตร์ แต่เป็นมุมมองของตัวละครนอกเหนือจากเจค ซัลลี่ เช่น ทซูเทย์ คู่หมั้นของเนทิรีที่พยายามหาหนทางรับมือกับความสูญเสียหลังการปรากฏตัวของเจค ซัลลี่ 

6 มกราคม 2017 Dark Horse Comics ได้ตีพิมพ์ มินิซีรีส์ 4 ฉบับ อวตาร: มหันตภัยครั้งใหม่ (Avatar: The Next Shadow) ที่บอกเล่าเรื่องราวต่อจากภาพยนตร์อวตารภาคแรก เล่าเหตุการณ์สองอาทิตย์หลังจากภาพยนตร์ และต่อมา 11 พฤษภาคม 2022 อวตาร: ยักเยื้องหรือมรณา (Avatar: Adapt or Die) มินิซีรีส์ 6 ฉบับที่ถูกตีพิมพ์โดยสำนักพิมพ์เดียวกันได้ตีพิมพ์ บอกเล่าเรื่องราวที่นำไปสู่ภาพยนตร์อวตาร ผ่านตัวละคร ดร.เกรซ ออกัสตินที่พยายามาสร้างสะพานแห่งสันติกับเผ่าโอมาติคาย่า 

21 ตุลาคม 2023 Dark Horse Comics ได้ประกาศ มินิซีรีส์ 6 ฉบับที่เชื่อมโยงกับวิดีโอเกม อวตาร:พรมแดนแห่งแพนดอร่า - ระยะวิถีของโซ'เล็ก (Avatar: Frontiers of Pandora: So'lek's Journey) เล่าเหตุการณ์ในช่วงก่อนภาพยนตร์ อวตาร: วิถีแห่งสายน้ำ ผ่านตัวละคร โซ'เล็ก นาวีนักรบที่พยายามเดินทางเพื่อค้นหาความหวังที่จะรับมือกับคนบนฟ้า ก่อนการปรากฎตัวของตัวละครหลักของผู้เล่นในวิดีโอเกม กำหนดวางจำหน่าย กุมภาพันธ์ 2024 

### '''โชว์สด'''
*[[:en:Toruk_–_The_First_Flight|โทรุก เดอะ เฟิสต์ ไฟลท์]] เป็นการแสดงโชว์ที่สร้างจาก* คณะโชว์เซิร์ค ดู โซเลย์ของมอนทรีอัลที่เปิดแสดงระหว่าง ธันวาคม 2015 และ มิถุนายน 2019 สร้างจาก ภาพยนตร์อวตาร ทำหน้าที่เป็นปฐมบทของจักรวาล โดยตั้งเรื่องราวที่อดีตของแพนดอราที่มีคำทำนายเกี่ยวกับมหันตภัยร้ายที่หวังคุกคามต้นไม้แห่งจิตวิญญาณและภารกิจของเอ็นตู โทรุคมัคโตตนแรก เพื่อโทเท็มในเผ่าที่ต่างกันมากมาย และสร้างเป็นสังคมที่อยู่ร่วมกันอย่างมีความสุข ผู้ชมสามารถดาวน์โหลดแอพเพื่อที่จะได้มีส่วนรวมในการแสดงโชว์ ในวันที่ 18 มกราคม มันถูกประกาศในเฟซบุ๊คว่า การถ่ายทำสำหรับดีวีดีได้เสร็จสิ้นและกำลังอยู่ในขั้นของการตัดต่อ

### '''นิทรรศการ'''
อวตาร: นิทรรศการคือนิทรรศการท่องเที่ยวที่สร้างจากภาพยนตร์ เปิดให้เข้าชมในเมือง เฉิงตู ประเทศจีน ในวันที่ 1 พฤษภาคม 2021 และปิดลงในวันที่ 31 ธันวาคม 2021. นิทรรศการกำลังจะมีทัวร์รอบเอเชียในอนาคตแต่ถูกหยุดลง

### '''เครื่องเล่นในสวนสนุก'''
ในปี 2011 แคเมรอน, ไลต์สตอร์มเอนเตอร์เทนเมนต์ และ ทเวนตีเฟิสต์เซนจูรีฟอกซ์ได้เข้าร่วมข้อตกลงพิเศษกับวอลท์ ดิสนีย์ คอมพานี่ ให้จัดเครื่องเล่นใน ดิสนีย์พาร์ก, เอ็กซ์พีเรียนซ์แอนด์โปรดักส์ ทั่วทุกมุมโลก, รวมไปถึงตีมหลักสำหรับ ดิสนีย์แอนิมอลคิงดอม ใน Lake Buena Vista, Florida. พื้นที่ดังกล่าวรู้จักกันในชื่อ แพนดอรา – เดอะเวิลด์ออฟอวตาร, เริ่มเปิดให้เข้าชม 27 พฤษภาคม 2017.

ตีมหลักถูกตั้งให้อยู่ในช่วงอนาคตหลายรุ่นหลังภาพยนตร์และประกอบไปด้วยสองเครื่องเล่น ''Avatar'' Flight of Passage และ Na'vi River Journey.

ปี 2023 บ็อบ ไอเกอร์ ประกาศว่าจะมีการเปิดเครื่องเล่นใหม่ในดิสนีย์แลนด์ โดยจะมีจุดเชื่อมโยงกับภาพยนตร์ในอนาคตของแฟรนไชน์ เช่นเดียวกับเครื่องเล่นก่อนหน้า ชื่อว่า อวตาร ดิ เอ็กซ์เพเรนท์ 

## ข้อพิจารณาด้านวัฒนธรรม
กลุ่มชนพื้นเมืองบางกลุ่มทั่วโลกรวมถึงชนพื้นเมืองอเมริกันบางคนเรียกร้องให้คว่ำบาตรแฟรนไชส์เนื่องจากการจัดการวัฒนธรรมพื้นเมืองและการจัดสรรวัฒนธรรมแบบ "ไม่เข้าใจ" ภาพยนตร์อวตาร ทั้งสองเรื่องได้รับการวิพากษ์วิจารณ์ถึงการคัดเลือกนักแสดงผิวขาวและไม่ใช่ชนพื้นเมืองหลายคนในบทบาทของคนพื้นเมืองต่างดาว แคเมรอนกล่าวว่าเขาพยายามหลีกหนีจากเรื่องเล่าของผู้กอบกู้ผิวขาว ภาพยนตร์ชุดนี้ถูกวิจารณ์ว่า "ทำให้การล่าอาณานิคมเป็นไปอย่างโรแมนติก" และนำเสนอภาพคนพื้นเมืองที่เป็นแบบเหมารวมตามมุมมองเดี่ยว.

แคเมรอนยังเผชิญกับคำวิจารณ์สำหรับความคิดเห็นที่เกิดขึ้นหลังจากภาพยนตร์เรื่องแรกออกฉาย ในปี 2010 แคเมรอนและนักแสดง Avatar สนับสนุนชาว Xingu ในการต่อต้านการสร้างเขื่อนเบโลมอนเต ประเทศบราซิล ในปี 2012 คาเมรอนกล่าวว่า อวตาร เป็นการเล่าเรื่องประวัติศาสตร์ของอเมริกาเหนือและใต้ในยุคอาณานิคมตอนต้น “ด้วยความขัดแย้งและการนองเลือดระหว่างผู้รุกรานทางทหารจากยุโรปและชนพื้นเมือง”

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2565
หมวดหมู่:ภาพยนตร์ที่กำกับโดย เจมส์ คาเมรอน
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์ไซไฟ
หมวดหมู่:ภาพยนตร์แฟนตาซี
หมวดหมู่:ภาพยนตร์อเมริกัน
หมวดหมู่:ภาพยนตร์ผจญภัยในอวกาศ
หมวดหมู่:ภาพยนตร์ที่ถ่ายทำในรัฐฮาวาย
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในประเทศนิวซีแลนด์
หมวดหมู่:ภาพยนตร์ไอแมกซ์
หมวดหมู่:ภาพยนตร์เกี่ยวกับเทคโนโลยี